Henkilöstöpolitiikalla tarkoitetaan Onnin niitä periaatteita, jotka Onnin hallitus on hyväksynyt henkilöstöasioiden toteuttamiseksi. Näitä periaatteita ohjaavat arvomme: ystävällinen, luotettava ja joustava.
Henkilöstöpolitiikkaa täydentää henkilöstöhallinnon ohjeistus, onnilaisuus-käsikirja. Henkilöstöpolitiikan, onnilaisuus-käsikirjan ja henkilöstöasioiden käytännön hoidon tulee olla yhdensuuntaista ja toisiaan tukevaa. Niiden tulee luoda kestävä pohja henkilöstön toiminnalle Onnissa.
Henkilöstöasioita hoidettaessa noudatetaan tinkimättä lainsäädäntöä, työehtosopimuksia, työsuojelumääräyksiä ja muita velvoitteita. Noudatamme oikeudenmukaisuutta ja tasapuolisuutta kaikessa tekemisessämme.
Onnissa noudatetaan periaatetta, jonka mukaan henkilöstönedustajiin suhtaudutaan avoimesti ja kunnioittaen. Henkilöstöasioiden kehittämisessä otetaan huomioon sekä työnantajan että henkilöstön mielipiteet ja kanavia vaikuttamiseen on kehitetty. Henkilöstön edustus Onnin hallinnossa pyritään ensisijaisesti sopimaan henkilöstön kanssa.